KBANK:คาดไตรมาส 3/59 แข็งแกร่งแนะนำซื้อราคาเป้าหมาย 208 บาท
KBANK คาดว่ากำไรสุทธิในไตรมาส 3/59 จะเติบโต 9.6% เทียบช่วงเดียวกันของปีก่อน และ 17.6% เทียบไตรมาสก่อนหน้า จากการตั้งสำรองหนี้ที่ลดลงแนะนำซื้อราคาเป้าหมาย 208 บาท
4 ต.ค. 2559

บล.ซีไอเอ็มบี ระบุในบทวิเคราะห์วันนี้ (4 ต.ค.) ว่า ธนาคารกสิกรไทย จำกัด (มหาชน) หรือ KBANK คาดว่ากำไรสุทธิในไตรมาส 3/59 จะเติบโต 9.6% เทียบช่วงเดียวกันของปีก่อน และ 17.6% เทียบไตรมาสก่อนหน้า จากการตั้งสำรองหนี้ที่ลดลง
คาดอัตราการเติบโตของสินเชื่อคงที่ ในขณะที่ NPLs เพิ่มขึ้นเล็กน้อย เทียบไตรมาสก่อนหน้า โดยผู้บริหารคาดว่า อัตราส่วน NPL จะสูงสุดในไตรมาส 3/59 จากการก่อตัวของ NPL ที่คงที่
รายได้ที่มิใช่ดอกเบี้ยยังเติบโตช้าในไตรมาส 3/59 ความเสี่ยงจากรายได้ที่มิใช่ดอกเบี้ยจะถูกทดแทนด้วยปรับลดค่าใช้จ่ายในการดำเนินงาน คงคำแนะนำ “ซื้อ” ที่ราคาเป้าหมาย 208 บาท
 
 
 